
Yn seiliedig ar dystiolaeth o ymchwil a pholisi cyfredol yn ogystal ag ar ddata a gasglwyd o holiadur grŵp, trafodwch yn feirniadol sut y byddech yn cefnogi anghenion grŵp penodol o ddysgwyr mewn modd gynhwysol.

Yn yr aseiniad yma mae gofyn ymchwilio i Anghenion Dysgu Ychwanegol (ADY)  a thrafod yn feirniadol sut y byddai’n bosib cefnogi anghenion disgyblion ag ADY benodol mewn modd cynhwysol.
	Fel rhan o’r aseiniad, roedd gofyn i’r grŵp lunio holiadur i’w gyrru i ysgolion i ganiatáu aelodau staff ar bob lefel o’r ysgol i fynegi eu barn am gefnogaeth mae disgyblion ag ADY yn ei dderbyn o fewn addysg yng Nghymru. (Atodiad 1). Roedd aelodau o’r grŵp hefyd yn trefnu ymweliadau ysgol a chyfweliadau i gefnogi’r holiadur. Roedd yr holiadur yn gwbl gyfrinachol ac roedd y data a gasglwyd yn cael ei gadw yn ddiogel yn ôl Deddf GDPR (2018). Roedd hyn caniatáu i aelodau staff fod yn gwbl agored am eu barn a’u pryderon am y ddarpariaeth er lles y disgyblion ag ADY yn yr ysgol; rhoddodd hyn data mwy dibynadwy a gonest i’w drafod yn yr aseiniad yma. Trwy gyfuno’r data cynradd a gasglwyd o’r holiadur, a’r data eilaidd a gasglwyd trwy wneud ymchwil pellach, roedd yn caniatáu trafod darpariaeth cefnogaeth disgyblion ADY yn feirniadol. Agwedd arall o ymchwil pellach wnaethpwyd oedd cael sylwadau gan therapyddion iaith o’r Uned Iaith a Llafaredd ac roedd tair wedi cynnig sylwadau a byddent yn cael eu defnyddio trwy gydol yr aseiniad i gefnogi safbwyntiau. Rhywbeth oedd yn amlwg iawn yn y cyfweliadau oedd y ffaith bod y gweithwyr yn cydnabod fod problemau gyda’r drefn bresennol o gefnogi disgyblion â nam llafaredd
	Gyrrwyd yr holiadur i ysgolion yr oedd aelodau o’r grŵp wedi treulio amser ynddynt ar Brofiad Addysgu Proffesiynol (PAP) ac arsylwi ynddynt fel rhan o ymchwil ar gyfer yr aseiniad. Y rheswm dros yrru i ysgolion yr oedd gan y myfyrwyr eisoes gysylltiad â hwy oedd i gynyddu’r siawns o dderbyn ymatebion. Ar gyfartaledd, dim ond tua 10-15% o dderbynwyr holiadur sydd yn ymateb i holiadur (SuveyGizmo, 2015) ac felly roedd yn hanfodol fod nifer fawr o unigolion yn derbyn yr holiadur er mwyn cynyddu’r nifer o ymatebion. Hefyd, trwy yrru i ysgolion PAP yn unig fyddai’n caniatáu i’r data a fyddai’n cael ei gasglu yn yr holiadur yn cael ei gyfyngu i drafod Sir Gaerfyrddin, Abertawe, a Merthyr yn unig; roedd hyn yn caniatáu i’r grŵp gael gwell darlun o’r ddarpariaeth ADY yn yr ardaloedd lleol, yn hytrach na darlun annigonol o’r ddarpariaeth ledled Cymru.
	Cyn trafod canlyniadau’r holiadur, mae’n hanfodol trafod beth yn union yw ADY. Disgrifiwyd ADY fel ffactorau “dysgu, corfforol, neu synhwyrol sydd yn golygu fod disgyblion yn ei weld yn anoddach dysgu na’r rhan fwyaf o blant yr un oed” (Dewis Wales, 2018). Gall unrhyw ffactor sy’n dylanwadu ar gyrhaeddiad plentyn gael ei alw yn ADY; felly nid yw’n bosib cyfyngu ADY i restr fer. Serch hynny, y rhai amlycaf i’w gweld yn yr ystafell ddosbarth yw “awtistiaeth, ADHD, dyslecsia, OCD, nam llafaredd, anghenion meddygol megis epilepsi a celebral palsy, ac anhawster wrth symyd” (Child Law Advice, 2019). Hefyd, ystyrir ffactorau cymdeithasol yn fathau o ADY; ffactorau megis tlodi, mewnfudo, a disgyblion sydd ddim yn siarad y Gymraeg na’r Saesneg. Nid yw pob math o ADY i’w weld yn cael effaith negyddol ar allu a chyrhaeddiad disgyblion; gan fod angen addasu’r ddarpariaeth er eu lles, mae disgyblion Mwy Abl a Thalentog hefyd yn cael eu hystyried o fod ag ADY; mae’n “[c]yfeirio ar ddisgyblion sy’n fwy abl ar draws y cwricwlwm, a’r rheiny sy’n dangos gallu neu ddawn arbennig mewn maes penodol neu fwy” (Estyn, 2018)
	Mewn adroddiad am ddisgyblion ag ADY mewn ysgolion prif ffrwd, cydnabyddai Thomas (2005) fod rhoi’r disgyblion mewn ysgol arbennig yn fwy cyfleus i’r system addysg ond ei fod yn amhosib ariannu hynny. Yn ôl rhai ymchwiliadau rhyngwladol gwelwyd fod angen pymtheg gwaith mwy o arian mewn ysgolion arbennig (Thomas, 2005) . Golyga hyn  fod nifer fawr o ddisgyblion ADY yn cael eu haddysgu yn y brif ffrwd. Oherwydd hyn mae angen sicrhau fod y disgyblion hynny yn cael digon o gefnogaeth i oresgyn eu hanghenion.
	Fel grŵp, fe benderfynwyd canolbwyntio ac i fanylu ar nam llafaredd ymysg disgyblion mewn ysgolion cynradd yng Nghymru. Mae nam llafaredd yn ADY eang iawn sydd yn fwy cyffredin na nifer o’r cyflyrau eraill; “mae un o bob deg plentyn yn dioddef o ryw fath o anhawster.” (Early Support, 2011, t. 1). Mae’r mudiad StatsWales (2017) yn cyfrifo’r nifer o ddisgyblion yng Nghymru sydd ag ADY, a rhwng 2004 a 2016 roedd cynnydd graddol yn y nifer o ddisgyblion â nam llafaredd gyda 10,109 mwy o ddisgyblion yn dioddef erbyn 2016. Gan ystyried y tueddiad hwn, mae’n amlwg fod angen addasu’r ddarpariaeth sydd mewn lle yn bresennol er mwyn ymateb i’r cynnydd mewn galw. Wrth ystyried ADY yn gyffredinol, gwelwyd cynnydd o 14,471 dros yr un cyfnod. Gan fod y wefan yn cyflwyno data yn unig, nid yw’n amlygu os yw’r niferoedd wirioneddol wedi codi ar y fath raddfa, neu os yw’n deillio o newid yn y ffordd mae disgyblion wedi bod yn cael diagnosis.
	Er mwyn cael data dibynadwy yn yr ymchwiliad roedd angen triongliad o ddata; hynny yw, roedd angen cyfuno data cynradd a gasglwyd yn yr holiaduron, data eilaidd a gasglwyd yn ychwanegol, a dyfyniadau o adroddiadau a llyfrau.







Prif gorff
Cyn trafod yr holiadur a’r data a gasglwyd, mae’n bwysig ystyried demograffeg yr ymatebwyr. Fel amlygwyd eisoes, anfonwyd yr holiadur i ysgolion PAP aelodau’r grŵp ledled Sir Gaerfyrddin, Dinas a Sir Abertawe, a Merthyr. Siomedig oedd y nifer o ymatebion a gasglwyd. Serch hynny, derbyniwyd digon o ymatebion i allu gweld barn amlwg yn eu mysg. Roedd 91% o’r ymatebion wedi dod o aelodau staff o ysgolion yn Sir Gaerfyrddin, a 9% o Ferthyr. Ni dderbyniwyd unrhyw ymateb gan ysgolion yn Ninas a Sir Abertawe. (Ffigwr 1)

(Ffigwr 1)
Roedd 70% o’r ymatebion wedi dod gan athrawon, 20% gan benaethiaid a dirpwy-beneathiaid, a 10% gan gydlynwyr Anghenion Dysgu Ychwanegol yr ysgolion (Ffigwr 2). Drwy dderbyn ymatebion gan aelodau staff ar draws yr ysgol, mae’n caniatáu i’r awdur weld os yw gweledigaeth pob aelod o staff yn debyg, neu os oes gwahaniaeth mewn barn ar wahanol lefelau o fewn yr ysgolion. Siomedig oedd gweld nad oedd ymateb wedi dod gan gynorthwyydd neu gynorthwywraig. Yn aml, cynorthwywyr sydd yn gweithio fwyaf gyda disgyblion gydag ADY ac felly buasai derbyn eu hadborth wedi bod yn ddefnyddiol iawn.

(Ffigwr 2)
Ar gyfartaledd roedd 27 o ddisgyblion yn nosbarthiadau’r aelodau staff, a 5 disgybl ag ADY ym mhob dosbarth. Cyfatebwyd hyn i 18.5% o’r disgyblion o fod gydag ADY. Yn eu hadroddiad ‘SEN Statistics: Numbers of pupils, budgeted expenditure, and academic achievement’ amlyga’r Llywodraeth (2015, t. 3) fod 22.5% o ddisgyblion yng Nghymru â rhyw fath o ADY. Fel trafodwyd yn y cyflwyniad, mae cynnydd o 14,471 o ddisgyblion yn dioddef o ADY yng Nghymru wedi bod rhwng 2004 a 2016. Gan fod y ddau ddarn o ddata yma dair blwydd oed, gellir disgwyl i’r canran fod wedi codi yn uwch na 22.5% bellach.
	Ymysg y disgyblion ADY, roedd tua 52% ohonynt â rhyw fath o nam llafaredd. Wrth drafod namau llafaredd oedd yn amlwg ymysg y disgyblion, rhoddwyd cyfle i’r ymatebwyr i ddewis rhai perthnasol o fewn rhestr ac ychwanegu rhai eu hunain. Fel y gwelwyd yn Ffigwr 3, bloesgni (lisp), a phroblemau yn ymwneud ag Awtistiaeth oedd y rhai amlycaf, ac wedyn roedd siarad ag atal (stutter). Roedd y penderfyniad o roi cyfle i’r ymatebwyr ychwanegu rhai eu hunain yn ddoeth, gan ei fod wedi dod â namau llafaredd ychwanegol i’r amlwg i’r awdur. Rhywbeth a amlygodd eu hun ymysg yr atebion ychwanegol oedd y ffaith eu bod yn disgyn o fewn i wahanol gategorïau; hynny yw, roedd rhai ohonynt yn ymwneud ag anableddau eraill, a rhai yn ymwneud â ffactorau cymdeithasol. Mae nam llafaredd yn dod yn sgil anableddau megis “syndrom downs, cerebal palsy, epilepsi, a nam clyw” yn ddisgwyliedig ond diddorol yw’r ffaith fod effeithiau cymdeithasol yn dylanwadu ar lefel llafaredd disgyblion. Roedd un ateb yn nodi fod disgybl wedi dechrau mynychu’r ysgol heb fod ag unrhyw gaffael o iaith. Amlygodd hyn rôl bwysig sydd gan rieni yn natblygiad llafaredd plant a phobl ifanc. Mewn adroddiad am rôl rhieni yn natblygiad iaith plant, casglodd Tamis-LeMonda a Rodriguez (2009) fod rhieni yn hanfodol yn y datblygiad. Dywed yr awduron fod tair ffactor yn effeithio at ddatblygiad plentyn; “gweithgareddau, safon magwraeth, a deunyddiau dysgu”. Mae’r tair ffactor yma yn dangos nad darllen digon gyda phlant yw’r unig ddylanwad ar lafaredd. Wrth drafod deunyddiau dysgu dywed yr awduron fod caniatáu i’r plant chwarae gyda theganau addas i’w hoedrannau yn ffactor o’i fewn. Dengys hyn fod sefyllfaoedd ariannol y cartref yn dylanwadu ar lafaredd. Gwelwyd hyn gennyf pan ar PAP; roedd gan 24% o’r disgyblion mewn ysgol mewn ardal ddifreintiedig ADY, o gymharu â 9% mewn ysgol mewn ardal fwy cyfoethog. (Adroddiadau Estyn y ddwy Ysgol PAP, 2017).


(Ffigwr 3)
Fel trafodwyd yn flaenorol, roedd y grŵp wedi trefnu ymweliadau ysgol er mwyn dysgu mwy am ddulliau gweithredu gwahanol ysgolion. Yn ystod un ymweliad cafwyd trafodaeth gydag athrawes dosbarth mewn ysgol gyfrwng Gymraeg yn Sir Gaerfyrddin. Roedd yr athrawes yn gyfrifol am ddosbarth o 15, ac roedd gan un o’r disgyblion nam llafaredd. Amlygodd yr athrawes bod mwy a mwy o ddisgyblion yn dod i’r ysgol heb fod â sgiliau iaith ddigonol; “mae bob yn ail blentyn yn cyrraedd y dosbarth Meithrin heb allu siarad” (Atodiad 2). Yn amlwg, roedd yr athrawes yn gor-ddweud er mwyn gwneud pwynt ond mae’n amlwg yn dangos ei bod yn pryderu am allu llafaredd ddisgyblion. Mewn adroddiad am namau llafaredd ymysg disgyblion mewn ysgolion prif ffrwd gan GIG (2015; t. 2) gwnaethpwyd ymchwiliad i blant â nam llafaredd yn Worcestershire, a darganfyddwyd fod hyd at 50% o ddisgyblion mewn ysgolion mewn ardaloedd difreintiedig yn cyrraedd yr ysgol gyda rhyw fath o nam llafaredd. Fel a nodwyd yn y paragraff blaenorol, dywed Tamis-LeMonda a Rodriguez (2009) fod gweithgareddau megis “darllen llyfrau yn ddyddiol” yn cael effaith gadarnhaol ar lafaredd disgyblion. Dadleuodd yr athrawes fod gan rieni rôl cynt yn natblygiad plentyn. Dywed hefyd fod cŵan gyda babanod yn caniatáu iddynt gael cyfle i ddysgu ynganu synau yn gynnar iawn; “mae’r cam cŵan yn bwysig oherwydd mae’r rhoi cyfle i’r babi ddatblygu rheolaeth dros y cyhyrau sydd eu hangen ar gyfer siarad” (NHS, 2016).
Yn dilyn cwestiynau reit arwynebol i gasglu data am sefyllfaoedd yr ysgolion wrth ystyried ADY, roedd cwestiynau oedd yn caniatáu i’r ymatebwyr i drafod eu barn onest am drefn bresennol yr ysgol ac asiantaethau allanol. Mae’r drefn cefnogaeth yr union yr un peth ym mhob un o’r siroedd. Yn y tair Sir, os yw disgybl yn cael ei gyfeirio at Uned Iaith a Llafaredd, maent wedyn yn cael therapyddion iaith yn dod allan i’r ysgolion i’w gweld a’u helpu. Yn ychwanegol i hynny mae disgwyl i staff yr ysgol weithredu ar argymhellion y therapyddion a defnyddio strategaethau ymyrraeth i gefnogi’r disgyblion.
Wrth edrych ar y canlyniadau a gasglwyd yn y cwestiynau canlynol, mae’n amlwg fod gan nifer o ysgolion ddulliau gweithredu gwahanol wrth ystyried ymyrraeth a chynnig cymorth i ddisgyblion. Serch hynny, mae strategaethau diagnosis yr ysgolion i gyd yn dueddol o fod yn debyg. Enwyd y system sgrinio ChATT (Children’s Assessment Teaching Tool) yn uniongyrchol gan 37% o’r ymatebwyr; mae’n rhaglen a ddefnyddiwyd gan ysgolion yn Sir Gaerfyrddin i sgrinio disgyblion. Dywed un ymateb “rydym yn asesu’r disgyblion drwy ddefnyddio ChATT. Er ei fod yn hwyluso’r broses diagnosis, mae problemau i’w gweld yn y system. Mae’n asesu plentyn ar iaith y cartref”  ac mae hynny’n golygu fod disgwyl i athrawon weithio gyda nifer o ddisgyblion trwy gyfrwng y Saesneg. Dywed un ymateb i gwestiwn 10 (A oes unrhyw newidiadau a hoffech ei wneud i'ch strategaethau? A pham?) “fod hyn yn her” am eu bod yn “[trio] hybu’r iaith Gymraeg”. Roedd y rhan fwyaf o’r ysgolion yn ysgolion Cymraeg neu ddwyieithog ac felly mae’n bwysig fod disgyblion yn cael eu hasesu yn yr iaith byddent yn eu defnyddio yn y dosbarth. Parha’r ymateb gan ddweud “wedi i’r ysgol asesu unigolion a llanw ffurflen yna mae arbenigwyr Sir yn dod i mewn i’r ysgol”. Gan fod y nifer o ymatebion gan ysgolion mewn Siroedd y tu hwnt i Sir Gaerfyrddin wedi bod yn siomedig, ni dderbyniwyd llawer o wybodaeth am y dulliau sgrinio sydd yn cael eu defnyddio yno. Dywedodd un Dirprwy Bennaeth mewn ysgol ym Merthyr fod disgyblion yn cael eu cyfeirio at yr Uned Iaith a Llafaredd yn dilyn trafodaeth gyda rhieni; ni amlygwyd fod unrhyw system sgrinio yn cael ei ddefnyddio.
Wedi i ddisgybl gael ei gyfeirio at yr Uned Iaith a Llafaredd, mae nifer o gamau yn cael eu cymryd i roi cymorth i’r disgybl. Mae therapyddion iaith yn dod mewn i’r ysgol i helpu’r disgybl ond nid yw’n bosib iddynt allu dod mewn digon aml, felly mae disgwyl i’r athrawon allu cynllunio er lles y disgyblion sydd â nam llafaredd. Yn ychwanegol i fod yn system sgrinio, mae Chat hefyd yn gyfres o weithgareddau mae athrawon a chynorthwywyr yn gallu eu defnyddio yn y dosbarth i helpu disgyblion. Ymateb cyffredin arall a dderbyniwyd yw bod aelodau’r staff yn gweithredu ar awgrymiadau’r therapyddion iaith ac yn defnyddio pecynnau sydd yn cael eu rhoi iddynt. Dengys hyn fod therapyddion iaith yn rhywfaint o gymorth i athrawon er eu bod ddim o’r rheidrwydd yn treulio amser un i un gyda’r disgyblion sydd angen cymorth. Dywed 70% o’r ymatebwyr yng nghwestiwn 8 fod therapyddion yn rhoi cymorth iddynt helpu disgyblion â nam llafaredd. (Ffigwr 4).
	Tabl yn dangos pa strategaethau ymyrraeth sy’n cael eu defnyddio i helpu’r disgyblion â nam llafaredd

	Gweithgareddau llafar dosbarth, ffocws ar ddefnyddio llythrennau a synau / Tric a Chlic. Gosod grwpiau penodol ar gyfer 
y gweithgareddau yma yn ol gallu
Cyflwyno rhaglenni iaith a ddarperir gan y gwasanaeth iaith a llafaredd yr NHS

	CHATT 
Lego Therapy 
Pecyn y Sir

	Dilyn strategaethau a dderbynir gan therapi llafaredd ac iaith.
Cynorthwyion dosbarth yn defnyddio yr hyn maent wedi dysgu yn dilyn hyfforddiant ELKLAN I gefnogi plant a nam llefaredd 
ar ôl arweiniad gan theripyddion llafaredd ac iaith – sy’n ymwneud a rhoi chymorth I blant sydd â phroblemau llafaredd.

	Chatt

	Grwpiau chatt gan ddilyn ei gweithgareddau.
Dilyn cyfarwyddiadau ar gynllun unigol  wedi ei dderbyn wrth therypydd iaith a lleferydd , mewn grwpiau neu/ac unigol 

	Ymarfer synnau – ymarfer ynganu – adolygu Tric a Chlic a ffurfio

	Gweithgareddau Chatt, Llythrennau a synau, Gweithgareddau Black sheep press

	Awgrymiadau or therapydd

	Dilyn pecynnau sydd yn cael I rhoi I’r ysgol wrth y gwahanol asiantaethau sydd yng nghlwm gyda’r plant. 
Plentyn Syndrom Downs yn derbyn mewbyn dyddiol wrth y cynorthwywraig- Roedd hi’n defnyddio tipyn o Signalong 
ond nawr ma llafar yn datblygu. Therapydd iaith yn galw unwaith bob tymor I weld y plentyn. 
Plentyn sydd yn dioddef o Epilepsy wedi derbyn un sesiwn dros 6 wythnos wrth y therapydd iaith.


(Ffigwr 4)
Yng nghwestiwn 9 yr holiadur, rhoddwyd cyfle i’r ymatebwyr roi sgôr i effeithlonrwydd y dulliau ymyrraeth oedd yn cael eu defnyddio yn yr ysgol; cwmpasai hyn y cymorth mae disgyblion yn eu derbyn gan aelodau staff yr ysgol, bu’n athro, cymhorthydd, neu ALENCO. Rhoddwyd sgôr ar gyfartaledd o 3.2 allan o 5. Wrth edrych yn arwynebol ar y canlyniad yma mae’n amlwg fod yr ymatebwyr yn gymharol hapus ond eu bod yn gallu gweld fod gwelliannau angen eu gwneud. 
	Yng nghyflwyniad yr aseiniad yma amlygwyd cynnwys yr holiaduron a anfonwyd i’r ysgolion. Rhoddwyd cyfle i’r ymatebwyr amlygu eu barn am y gefnogaeth y mae disgyblion yn ei dderbyn. Yn bresennol, mae disgyblion â nam llafaredd yn gallu derbyn cymorth mewn amryw o ffyrdd, gan asiantaethau allanol (therapyddion iaith), drwy gael eu cymryd allan o’r gwersi gan ALENCO, neu drwy gael cymorth yn y dosbarth. Mae’r cymorth yn y dosbarth yn dod drwy ddefnyddio pecynnau iaith sydd yn cael eu rhoi i’r athrawon gan yr Uned Iaith a Llafaredd, addasu’r ddarpariaeth o fewn y gwersi, a thrwy ddefnyddio pecynnau Black Sheep Press. Wrth drafod y pecynnau dywed un cymhorthydd dosbarth eu bod yn “arbed llawer o amser” (Black Sheep Press, 2019). Ymddangosai “amser” fel rhwystr yng nghwestiwn 11 (Ffigwr 6) ac yn y sgwrs gyda’r athrawes Cyfnod Sylfaen pan ar ymweliad ysgol. Diddorol yw ystyried os yw’r aelodau staff oedd yn trafod amser fel rhwystr yn defnyddio’r pecynnau yn eu dosbarthiadau i gefnogi’r disgyblion â nam llafaredd.
	Wrth ystyried y dulliau ymyrraeth amlygwyd yn Ffigwr 4, roedd yn amlwg fod tipyn go lew o’r ymatebwyr yn gymharol hapus gyda’u rôl. Roedd 45% o’r ymatebwyr yn credu fod y disgyblion â nam llafaredd yn cael digon o gefnogaeth gan staff yr ysgol (Ffigwr 5). 

(Ffigwr 5) 

Er bod 45% o’r ymatebwyr yn credu hyn, maent yn cydnabod fod problemau gyda’r drefn bresennol. Yng nghwestiwn 11 roedd cyfle i amlygu pa ffactorau (os o gwbl) sydd yn rhwystrau ar ddulliau gweithredu’r ysgol. (Ffigwr 6)
. (Ffigwr 6)

Yr ateb mwyaf cyffredin o bell ffordd oedd “Diffyg Hyfforddiant”. Cytunai hyn gyda sylwadau’r athrawes Cyfnod Sylfaen arsylwyd fel ymchwil pan dywed yr athrawes ei bod yn teimlo’n anhyderus yn cefnogi’r disgyblion â nam llafaredd; “mae’n bwysig i’r unigolyn sy’n helpu’r disgyblion fod yn arbenigwr” (Atodiad 2). “Cyllid” oedd yr ail ymateb mwyaf amlwg. Gan fod nifer o’r ymatebwyr wedi amlygu yng nghwestiwn 8 eu bod yn helpu disgyblion gan ddefnyddio pecynnau iaith, gellir casglu fod dim digon o becynnau ar gael i ymateb i’r gofyn, neu nad ydynt yn ddigon cyfoes i fod yn addas i gefnogi rhai disgyblion. 
	Un ymateb diddorol iawn i gwestiwn rhif 11 oedd fod nifer o’r rhaglenni i gefnogi disgyblion â nam llafaredd yn uniaith Saesneg. Mae hyn yn amlwg yn broblem mewn ysgolion cyfrwng Gymraeg gan fod ynganu llythrennau yn y Gymraeg yn hollol wahanol i’r Saesneg; hynny yw, nid yw’n gyfnewidiol. Cytuna hyn hefyd gyda’r ateb “Cyllid”; drwy gynyddu’r arian mae’r Uned Iaith a Llafaredd yn ei dderbyn, y gobaith yw y bydd y fyddai mwy o adnoddau ar gael yn y Gymraeg ar gyfer ysgolion cyfrwng Cymraeg. Ar ddiwedd yr holiadur, rhoddwyd cyfle i’r ymatebwyr rhannu unrhyw sylwadau pellach am nam llafaredd ymysg disgyblion Ysgol Gynradd. Diddorol oedd gweld fod un ymateb yn dweud fod angen mwy o therapyddion iaith yn y Gymraeg yn Sir Gaerfyrddin. Gellir casglu fod hyn hefyd yn clymu gyda’r ymatebion oedd yn dweud fod “Cyllid” yn ffactor oedd rhwystro’r dull gweithredu presennol. Er mwyn goresgyn hyn dylai’r Unedau Iaith a Llafaredd sicrhau fod digon o therapyddion yn rhugl yn y Gymraeg; bu hyn trwy gyflogi mwy ohonynt sydd yn rhugl yn y Gymraeg, neu cynnig cymorth i’r gweithwyr presennol sydd ddim eto’n rhugl. Gan fod yr Unedau yn rhan o’r GIG, byddai angen cynnydd yn yr arian sydd yn cael ei ddosbarthu iddynt; yn bresennol mae nifer o doriadau yn cael eu gwneud i’r GIG felly mae’n peri’r awdur i ystyried os yw cynnydd mewn cyllid wirioneddol yn bosib. Wrth drafod y toriadau sydd yn cael eu gwneud i’r system yn bresennol dywed un therapydd iaith (Atodiad 3) eu bod yn cael eu gwneud yn ôl canllawiau’r Llywodraeth, ac felly nid yw’n cyfateb i’r gofyn gwirioneddol. Mae’r ariannu hefyd yn golygu nad yw therapyddion iaith yng Ngorllewin Cymru’n cael yr un cyfleoedd â rhai yn Lloegr ac yr Alban i gael hyfforddiant pellach. Golygir hyn hefyd fod y strategaethau a’r adnoddau ddim yn gyfoes, ac felly’n annigonol i gefnogi’r disgyblion sydd angen cymorth. Mewn adroddiad am ddatblygiad proffesiynol gweithwyr y GIG gan Health Careers (anhysbys), dywed yr awdur ei fod yn hanfodol iddynt fod yn derbyn hyfforddiant i gadw eu gwybodaeth yn gyfoes; caniateir hyn iddynt i barhau i weithio’n “ddiogel, yn gyfreithlon, ac yn effeithiol”.
	Yng nghwestiwn 10, roedd yr ymatebwyr yn gallu trafod newidiadau posib i’r strategaethau ymyrraeth sydd yn cael eu defnyddio yn yr ysgolion yn bresennol (Ffigwr 7).
	Tabl yn dangos pa newidiadau hoffai aelodau staff ysgolion eu gwneud I’r drefn bresennol o gefnogi disgyblion â nam llafaredd

	Mae angen arbennigedd i wneud a chyflawni ymyrraeth, gradd Addysg sydd gen i, a nid Iaith a Lleferydd search hynny mae’r arbenigion y Sir yn disgwyl i chi fedru cyflawni’r rhaglenni a gweld canlyniadau ffafriol er mwyn tynnu’r plentyn oddi ar y rhestr syth bin!

	Mae angen sicrhau fod amser rhwng cyfeirio a derbyn y strategaethau gan y gwasaneth yn cael ei leihau

	Mae Chatt yn asesu plentyn yn unol a iaith y cartref felly yn aml maen rhaid gweithio yn i un gyda phlentyn yn yr iaith Saesneg. I ni yn trial hybu'r iaith gymraeg. Mae'n her i wneud hyn ac hefyd i staffio hyn.

	Bod y plant yn cael ei gweld yn gynt. Yn anffodus mae yna llawer o blant ar y rhestr aros 

	Mwy o hyfforddiant cyffredinol i staff lawn

	angen rhieni i weithio adref- ysgol methu gwneud yn annibynnol heb cefnogaeth. Angen fwy o syniadau/ gweithgareddau ar ysgolion sut i helpu o oed cynnar.

	Angen fwy o ddarpariaeth wrth y therapydd 

	Fe hoffwn weld fod pob plentyn yn cael mewnbwn dyddiol er mwyn cefnogi'r plant ac i sicrhau cynnydd ond dydy hyn ddim yn bosib oherwydd nifer o staff. Hefyd hoffwn weld therapyddion iaith yn ymweld a'r ysgol i monitro cynnydd.


(Ffigwr 7)
Doedd dim un ateb i’w weld yn peri pryder i nifer fawr o ysgolion. Dengys hyn fod gwahaniaethau i’w gweld ar lefel ysgolion ac ardaloedd lleol, yn hytrach nag ar lefel Sir. Un ateb wnaiff ymddangos ddwywaith oedd y ffaith fod y broses rhwng cyfeirio plentyn at yr Uned Iaith a Llafaredd, ac aelod o staff yn dod i’w gweld yn rhy hir. Yn bresennol, mae rhestr aros o 14 yn yr Uned Iaith a Llafaredd rhwng rhywun yn cael eu cyfeirio a chael aelod o staff yn dod allan i’w gweld. Mae’r ERW’n cydnabod fod y rhestr aros rhy hir a’r dull diagnosis yn ddiffygiol ac felly maent am wneud i ysgolion weithredu ar Gynllun Datblygu Unigol. Yn bresennol mae ysgolion yng Ngwynedd yn dechrau gweithredu ar y CDU yn ôl argymhellion GWE (grŵp cyfatebol i ERW yng Ngogledd Cymru) ac mae’n helpu gyda diagnosis a gyda addasu’r ddarpariaeth er lles y disgyblion ag ADY (Cyngor Gwynedd, 2016). Yn y CDU, rhoddir pwysigrwydd blaenllaw i farn y plentyn; trwy wneud hynny mae’n golygu fod yr athro neu athrawes yn gallu cynllunio gweithgareddau fwy perthnasol a diddorol i’r disgybl. Cynydda hyn ymrwymiad y disgybl i’r gwaith. Rhoddir 35 diwrnod i ysgolion lunio CDU, ac felly pan fydd y disgyblion yn cael eu cyfeirio bydd gan yr Uned Iaith a Llafaredd fwy o wybodaeth i allu fod o fwy o gymorth o’r cychwyn. Dylai hynny dorri’r rhestr aros yn fyrrach na 14 wythnos. 
Prydera un ymateb fod angen gwir arbenigedd i allu cyflawni ymyrraeth a fod y disgwyliadau’r Sir yn rhy uchel. Mae gan y rhan fwyaf o athrawon radd Addysg yn unig, felly mae’n afresymol disgwyl iddynt allu rhoi digon o gymorth i’r disgyblion sydd ei angen. Dywed yr ymateb fod “[arbenigwyr] y Sir yn disgwyl i chi fedru cyflawni’r rhaglenni a gweld canlyniadau ffafriol er mwyn tynnu’r plentyn oddi ar y rhestr yn syth bin!” (Ffigwr 7) Dengys hyn hefyd fod y Sir yn gweld bod cael disgyblion oddi ar y rhestr yn fwy pwysig na sicrhau datblygiad digonol eu llafaredd. 
	Diddorol hefyd oedd gweld fod un ymateb yn awgrymu bod angen addasu’r ffordd mae disgyblion ag ADY, yn arbennig nam llafaredd yn cael eu monitro. Hoffai un weld fod “pob plentyn yn cael mewnbwn dyddiol” a bod therapydd iaith yn ymweld â’r ysgol i fonitro cynnydd” (Ffigwr 7). Byddai monitro’n ddyddiol yn caniatáu i’r athro neu athrawes i addasu eu gwaith paratoi er lles y disgybl â nam llafaredd; drwy wneud hyn gall athro neu athrawes, i raddau, oresgyn y broblem o brinder staff ond cydnabydda’r ymatebwr fod hyn yn amhosib yn bresennol oherwydd y nifer o staff.
	I gymharu â barn yr ymatebwyr am y gefnogaeth mae disgyblion â nam llafaredd yn ei dderbyn gan staff yr ysgolion, mae’n amlwg fod y gefnogaeth sydd yn cael ei gynnig gan asiantaethau allanol yn ddiffygiol. Roedd 91% o’r ymatebwyr yn credu nad yw disgyblion yn derbyn digon o gymorth gan therapyddion iaith (Ffigwr 8) . Mae hyn yn siomedig iawn gan fod athrawon yn cydnabod eu bod ddim yn gallu cynnig digon o gefnogaeth i ddisgyblion eu hunain. 

(Ffigwr 8)
Roedd athrawes Cyfnod Sylfaen mewn Ysgol Cyfrwng Gymraeg arsylwyd fel ymchwil i’r aseiniad yma yn gritigol o therapyddion iaith. Mae pymtheg o blant yn ei dosbarth hi, a dim cymhorthydd dosbarth felly mae’n hanfodol fod yr athrawes yn cael cefnogaeth gan therapyddion iaith. Mae un disgybl â nam llafaredd wedi cael ei gyfeirio at yr Uned Iaith a Llafaredd ers y Meithrin, ond dal yn aros am ymweliad therapydd iaith i’r ysgol. Cydnabyddai’r athrawes ei fod yn amhosib iddi roi’r gefnogaeth sydd ei angen ar gyfer y disgybl, heb i hynny effeithio ar safon ei haddysgu o’r pedwar ar ddeg disgybl arall. 
	Fel a drafodwyd eisoes, mae gan rieni rôl hanfodol yn natblygiad llafaredd eu plentyn. Gan fod angen caniatâd y rhieni i gael cyfeirio’r disgybl i’r Uned Iaith a Llafaredd, maent yn cael eu gwneud yn rhan o’r broses o’r dechrau. Serch hynny, nid yw athrawon yn gweld fod digon o gefnogaeth yn cael ei gynnig adref gan rieni; wrth drafod newidiadau sydd angen eu gwneud i’r drefn bresennol dywed un ymateb fod “angen rhieni i weithio gartref- [tydi’r] ysgol methu gwneud yn annibynnol heb gefnogaeth” (Ffigwr 7). Roedd un ymateb hefyd wedi amlygu fod “Cyswllt gyda rhieni” yn rhwystro dulliau gweithredu’r ysgol (Ffigwr 6). Yng nghwestiwn 14, roedd 55% yn credu nad oedd disgyblion â nam llafaredd yn cael digon o gefnogaeth y tu hwnt i’r ysgol (Ffigwr 9).



9%

36%


55%

(Ffigwr 9)
Yn amlwg, tydi hynny ddim o’r rheidrwydd yn golygu rhieni, ond mae ganddynt rôl hanfodol yn natblygiad eu plant. Wrth drafod rôl rhieni dywed Lowry (2018); “i’r rhan fwyaf o blant, nid yw gweld therapydd iaith unwaith yr wythnos yn ddigon i ddatblygu sgiliau iaith.”. Parha Lowry (2018) gan ddweud fod angen i rieni “weithio gyda therapydd iaith y plentyn i feddwl am dargedau a gweithgareddau gellir eu gwneud adref ym mywyd pob dydd a gallu gwneud gwahaniaeth mawr wrth i’r plentyn ddysgu iaith”. Er mwyn sicrhau datblygiad y plentyn dywed Gross (2013, t.136) fod angen i “rieni gymryd sylw i gyfathrebu’r plentyn o’u genedigaeth, ac ymateb mewn ffyrdd sensitif”.
	Wrth edrych ar y data a gasglwyd wrth ymchwilio, mae’n amlwg fod pob cangen o’r drefn bresennol o gefnogi disgyblion ag ADY yn meddwl ei fod yn ddiffygiol; athrawon, therapyddion iaith o’r Uned, ERW, a’r llywodraeth. Yn y dyfodol agos bydd newid yn cael ei wneud i’r drefn cyfeirio wrth gyflwyno’r CDU a dylai hynny fod yn gymorth i’r disgybl.
	Wrth ymchwilio ar gyfer yr aseiniad, rhywbeth amlwg iawn oedd y ffaith fod angen cydweithio agos iawn ymysg pob un o’r canghennau amlygwyd uchod er mwyn sicrhau fod digon o gymorth ar gael i ddisgyblion. Yn bresennol mae rhywfaint o gydweithio rhyngddynt ond mae canlyniadau cwestiwn 13 yn awgrymu nad yw staff yr ysgolion yn hapus gyda’r drefn. Yn y llyfr “Speech/Language Therapists Working Together” trafoda McCartney y pwysigrwydd o gydweithio rhwng nifer o wahanol ganghennau. Dywed yr awdur (1998, t.173) fod angen “cysylltiadau rhyngbroffesiynol er mwyn trafod sut gall gwelliannau eu gwneud”. Cyflwynwyd y llyfr yn 1999 ac mae’r un awgrymiadau’n cael eu trafod heddiw, felly mae’n amlwg nad yw’r camau digonol wedi eu cymryd. Wrth fynd ymlaen dylid sicrhau fod cyswllt cyson rhwng athrawon a therapyddion iaith i sicrhau digon o gefnogaeth.
Rhywbeth arall wnaeth amlygu ei hun yn yr ymchwiliad yw’r ffaith fod angen mwy o gefnogaeth ariannol i athrawon ac i’r Uned Iaith a Llafaredd. Wrth ystyried y posibilrwydd o gynyddu cyllid i’r ddwy gangen yma, mae’n bwysig meddwl os yw hynny wirioneddol yn bosib. Oherwydd sefyllfa ariannol bresennol y wlad mae’n bosib y bydd y GIG yn wynebu toriadau pellach. Os mai hynny fydd yr achos fydd angen bod yr Unedau wedi eu rhoi ar sylfaen gadarn i allu cefnogi ysgolion.

Atodiad 1
Linc i lenwi’r holiadur
https://forms.office.com/Pages/ResponsePage.aspx?id=-REPTm4EBUWcuNshUjEeIdvwDTGvdIFBhd1tPvCbxYBURDNLWVRRNU1HNVZINThTV1BNNVFKNkU0UC4u

Linc i ganlyniadau’r holiadur
https://forms.office.com/Pages/DesignPage.aspx?fragment=FormId%3D-REPTm4EBUWcuNshUjEeIdvwDTGvdIFBhd1tPvCbxYBURDNLWVRRNU1HNVZINThTV1BNNVFKNkU0UC4u%26Token%3D42ff8e043248409392cda262a814b5e2
























Atodiad 2
Dosbarth Blwyddyn 1

-Cymhareb 6:9 o ddisgyblion sydd yn siarad Cymraeg adref, a disgyblion sydd yn siarad Saesneg adref
-Posteri Tric a Chlic i’w gweld o gwmpas y dosbarth
-Yr athrawes wedi bod yn defnyddio dull Pie Corbett i helpu i gofio straeon
-Y disgyblion wedi bod yn cael trafferth ynganu llythrennau dwbl felly roeddent yn cael eu hymarfer ar y mat. Cyfateb llythrennau gyda lluniau POPA a Tric a Chlic
-Fel ymateb i’r drafferth yn gwneud yr uchod mae’r disgyblion yn darllen llyfrau Pitrwm Patrwm (Pobl Pedol) i adeiladu nodweddion iaith; mae llyfrau ar 4 lefel cynyddol
-Wedi hynny mae’r disgyblion yn adeiladu gan ddarllen llyfrau Coeden Llyfrau Rhydychen
-Mae un disgybl yn y dosbarth gyda ADY; un gydag anghenion syml, ac un gyda nam llafaredd
-Mwy o fanylder am y bachgen â nam llafaredd ar y dudalen nesaf

-

Barn yr athrawes
-Nid yw’r athrawes yn meddwl fod y Sir yn rhoi digon o gefnogaeth mae disgyblion sydd ag ADY; mae un disgybl ADY yn y dosbarth wedi bod yn disgwyl asesiad ers Meithrin (bellach ym mlwyddyn 1)
-Nid yw’r athrawes yn hapus gyda’r gefnogaeth mae’r disgyblion sydd â nam llafaredd yn eu derbyn gan y Sir
-Yr athrawes yn gorfod gweithredu ar argymhellion y Sir ond ddim yn teimlo ei bod hi mewn lle i weithredu arnynt gan ei bod heb gael hyfforddiant; ‘mae’n bwysig i’r unigolyn sy’n helpu’r disgyblion fod yn arbenigwr’
-Buasai’r athrawes yn gwerthfawrogi hyfforddiant ond ddim yn gweld budd hirdymor; mae’r disgybl â nam llafaredd angen 1:1 ac felly mae’n afresymol disgwyl i’r athrawes allu gwneud hynny ac addysgu gwers
-Yr athrawes yn meddwl y buasai cael therapydd i ddod i’r ysgol am floc yn gweithio yn well; unwaith i ddisgybl wneud cynnydd digonol bydd bloc ar gael i allu gweithio gyda disgybl arall
-Yn athrawes yn meddwl ei fod yn hanfodol i ddisgyblion gael cyfleoedd i ganu a llefaru i geisio datblygu eu hiaith
-Mae Iaith a Llafaredd yn dechrau adref; mae’n bwysig fod y rhieni yn cŵan (cooing) gyda’r plant o oedran ifanc iawn
-‘Mae bob yn ail blentyn yn cyrraedd y Meithrin heb allu siarad’





























Atodiad 3
Atebion gan Therapyddion Iaith a Gweithwyr NHS

Who contacts you (either from the school, or elsewhere) in terms of reporting a child who might need your support?
1. Speech & Language Therapy have an open referral policy, which means anyone can refer an individual directly to us as long as consent is given from the individual, Parents or legal guardians. Schools have to refer via the “Communication Forum”, which is LEA and SLT collaborative working team. Schools have to complete a screening assessment known locally as the CHATT, to demonstrate schools and parents have tried early practical strategies first e.g. listening and attention games, early language tasks in play etc. Individuals who are being referred for Dysfluency, Eating and Drinking difficulties and significantly delayed are expedited and do not need to be screened for a term in school.
1. We have a central referral system for children in schools.  The schools are asked to complete a ChATT screening and work with the child using the activities provided for two terms (unless they have severe difficulties).  If concerns remain after this, the school makes a referral to the Communication Forum.  This is a panel of different professionals (Advisory Teacher for Speech and Language), Me (SLT), Educational Psychologist, Advisory Teacher for Dyslexia, Advisory Teacher for Autism, 2 Education Funded Teaching Assistants who are directed by the Advisory Teacher for Speech and Language and me.
Outcomes from this may be that the child is seen by one of the Advisory Teachers; is referred to SLT; is recommended for ECP assessment; is recommended to continue work in school; or is provided with a programme.  There may also be joint visits carried out if this is felt to be appropriate.
1. In the mainstream service, we have a communication forum. The ALNCo from each school completes a form which is discussed at the panel. The lead Mainstream SLT attends as well as other educational professionals such as the advisory teachers. The schools in Carmarthenshire have all had training in ChATT. It’s a screen with associated activities to help schools identify children with SLCN (Speech, Language, and Communication Needs) and put support into practice in the school itself- School Action level.  The schools are expected to try things first before referring to SLT services, unless there are significant concerns. The schools use the screen to identify children who may be in need of SLT services.

What is the normal time scale between the request for support for the child, and you visiting the school yourself?
1. The mainstream pupils are screened in school by school staff for one term before being referred to the Communication Forum. The Forum will either accept the referral and then forward the documentation to the SLT Service, or the Teacher for Speech & Language difficulties and an Highly Specialist SLT will arrange a school visit to meet the individual to provide advice, support or gather further information prior to accepting the referral.
Individuals with complex needs and Learning Disabilities are normally referred pre-school. However, those moving in to the area are discussed at the CF and forwarded immediately to SLT. All referrals are Triaged once received in the SLT service. Eating and Drinking referrals are generally contacted and seen within ten working days. Complex individuals are contacted within 4 weeks and general paediatrics are auctioned within twelve to fourteen weeks. Schools with specialist provision e.g. Language Units, ASC units etc can be seen within a four week period.
If the individual has been known to the SLT Service previously and been discharged, they can be re-referred through our open referral system by parents or Professionals involved.
1. Our waiting list is 14 weeks as stipulated by Welsh Government. The child is not placed on the waiting list until they have been through Communication Forum
1. The SLT service has to see children within 14 weeks of referral. All children are seen within this time scale. I believe this has come from Welsh government.
What steps do you take when assessing a child for a speech impairment or communication difficulty?
1. Each individual is contacted to gather as much information as possible from parents, carers or school staff prior to informally and formally assessing and individual child. We aim to see school children within a familiar setting such as school or home to ensure they are relaxed and cooperative. Each individual is assessed according to concerns raised. This assessment maybe through an observation of the child playing with peers, adults or interacting directly with the SLT. The child may be asked to name pictures, follow simple directions or observations of mealtimes may be involved. Each individual is assessed individually according to their personalities and level of cooperation. Advice, strategies and activities are generally provided at the end of the initial appointment to support the individual. Functional communication skills is the primary concern.
1. We talk to the school and parents about their concerns, then carry out a formal or informal assessment of the child’s speech and/or language skills.  We then decide what level of support the child may need and refer to any other professionals that may be necessary to give a complete picture of the child.
1. This depends upon the need that has been highlighted. For some children, we use formal assessments; some standardised, others not. For others, we might use informal assessment and class observations.
In the first appointment, we would always take a case history from parents and work from that, alongside any areas of need highlighted in the referral. We would also want to speak to the class teacher in order to get the bigger picture, and make sure any input is relevant.

Tying in with the previous question, what signs do you look for during the assessment process?
1. Each individual is assessed on: Attention and Listening skills; Ability to functionally communicate their needs and wants successfully; Their ability to process, retain and recall auditory information; Their ability to understand situations, problem solve and anticipate what next; An evaluation of the verbal responses in words, sentences, grammatical structures; Speech sounds used, combined in isolation and within words; their ability to interact with peers and adults. This is just in an initial assessment, a more detailed assessment of each area is completed as required.
1. We would look for speech sound substitutions/unintelligibilty, difficulties putting sentences together, difficulties understanding language, social communication difficulties.  We would also look at attention and listening skills, play and consider things such as hearing and vision and feeding.
1. Communication is a very complex process. In some ways I look at it all, and wonder how it is possible for children to learn all of these skills within a matter of years. 
We are looking at the following areas:
Phonology- the child’s speech sound system. Are they developmentally appropriate, delayed, or are they disordered? Is the child ready for input from our service to help them change their speech sounds if they are delayed or disordered? Does the child have the support needed already in place to ensure the success of therapy? Is there anything that may have contributed to the delay/disorder such as a hearing impairment, or dummy/bottle use? They need to be addressed first.
Morpho-syntax- basically grammar. Children acquire skills in a certain order. We check to see if these skills are age appropriate; delayed or disordered (e.g. not following a typical pattern). Can they order words in the right order to form a coherent meaningful sentence? Do they know how to use grammatical markers to convey certain meaning e.g. tenses; possession (e.g. the cat’s tail), male/female distinctions such as he/she etc.


Do you have contact with the parents of the child?
1. Ideally Parents, carers and those working directly with the individual is involved in each stage of assessment, target setting and therapy.
1. Yes they are invited to every session or can phone us at any time to discuss their child.

Are there enough resources and staff to be able to meet the constant demand for support?
1. Unfortunately, we are in an age when cuts are occurring across all public sectors and the NHS is no different. Prioritisations and management of individuals are constantly being reviewed and amended according to government guidelines. These do not always correspond to the need and recommendations of professionals working face to face with individuals affected by communication difficulties. SLT’s are scarce and community locations, such as West Wales have recruitment difficulties due to infrastructure and opportunities for families and partners.
West Wales also recognised as a high risk location due to poverty, low income families and educational opportunities. Training opportunities are often in England or Scotland rather than Wales. So maintaining up to date knowledge is on the individual to access information online rather than directly. Information Technology services are also out dated locally. Ipads, apps and communication Aid devices are not readily available to SLT’s or  professionals working with clients with Speech &L Language difficulties.
1. No, capacity is a huge issue for us.  We currently have approximately a thousand children on our paediatric caseload.  NHS budgets are continually under pressure.

Siart i ddangos y ffactorau sydd yn rhwystro ar ddulliau gweithredu'r ysgolion

Diffyg hyfforddiant	Amser	Cyllid	Cyswllt gyda rhieni	Gwneud y rhaglenni yn yr iaith Saesneg	Proses o gyfeirio ar gyfer sesiynau gan therapi llafaredd ac iaith	0.33	0.06	0.43	0.06	0.06	0.06	Ffactorau


Y canran o'r ymatebion



Siart i ddangos os yw'r ymatebwyr yn credu fod disgyblion â nam llafaredd yn cael digon o gefnogaeth asianiaethau allanol megis therapyddion iaith

Ydw	Nac ydw	Ddim yn siwr	0	0.91	0.09	

Siart i ddangos os yw'r ymatebwyr yn credu fod disgyblion â nam llafaredd yn cael digon o gefnogaeth y tu hwnt i'r ysgol

Ydw	Nac ydw	Ddim yn siwr	0.09	0.55000000000000004	0.36	

Siart i ddangos ym mha awdurdod lleol oedd ysgolion yr ymatebwyr wedi eu lleoli

Sir Gaerfyrddin	Merthyr	Dinas a Sir Abertawe	0.91	0.09	0	

Siart i ddangos rôl yr ymatebwyr o fewn eu hysgolion

Athro/athrawes	Pennaeth/Dirprwy Bennaeth	SENCO/ALENCO	Cynorthwyydd/ Cynhorthwywraig	0.7	0.2	0.1	0	

Siart i ddangos gyda pha namau llafaredd mae'r ymatebwyr yn gweithio

Problemau yn ymwneud ag awtistiaeth	Bloesgni (Lisp)	Siarad ag atal (Stutter)	Dewis bod yn fud (Selective Mute)	Nam clyw	Cerebal palsy	Dim iaith pan yn dechrau'r ysgol	Nam llafaredd cynnar oherwydd rhesymau cymdeithasol	Anghenion ynganu yn gywir a chlir	Syndrom downs	Epilespi	0.23	0.23	0.19	7.0000000000000007E-2	0.04	0.04	0.04	0.04	0.04	0.04	0.04	Namau llafaredd


Y canran o'r ymatebion



Siart i ddangos os yw'r ymatebwyr yn credu fod disgyblion â nam llafaredd yn cael digon o gefnogaeth gan staff yr ysgol

Ydw	Nac ydw	Ddim yn siwr	0.45	0.1	0.45	

